Armand Huyghé

Armand Christophe Huyghé (1871ko uztailaren 11 - 1944ko martxoaren 2), aurrerago Armand Huyghé de Mahenge noblezia titulua jaso zuen, Belgikar soldadu eta jenerala izan zen. Lehen Mundu Gerran parte hartu zuen, Afrikako frontean, Kongo Belgikarrean 1917an Charles Tombeur ordezkatu zuelarik Ekialdeko Afrikako Kanpainako Belgikako indarren komandante gisa. Gerraren ondoren Renaniako Aliatuen okupazioan Belgikako kontingentea zuzendu zuen. Bigarren Mundu Gerran frantziar erresistentzian parte hartu zuen eta alemaniarrek harrapatu ostean, Buchenwaldeko kontzentrazio esparrura deportatu zuten, non 1944an hil zen.

 Bizitza 
Huyghé Leuvenen jaio zen, Brabanteko Probintzian. Erregearen Akademia Militarrean ikasi zuen eta 1891n  Belgikako Armadan sartu zen, Lerroko Infateriako 8. Erregimentuaren zerbitzuan, ofizial gazte gisa. 1893an Force Publique izeneko milizia kolonialera aldatu zen, garai hartako Kongoko Estatu Burujabea, zeina garai hartan Leopoldo II.aren kontrol pertsonal zuzena baitzegoen, baina osasun-arazoengatik laster itzuli zen Belgikara.

Lehen Mundu Gerraren hasieran, Huyghé Belgikako Armadan zerbitzatu zuen Alemaniaren Belgikako inbasioan, 1914ko Liège, Antwerpen eta Yserreko guduetan borrokatuz. 1915ean, Yserreko frontea egonkortu ondoren, Huyghé berriro itzuli zen Belgikako Kongora, Force Publique-n zerbitzatzeko Afrika Ekialdeko Kanpainan. Hasieran, Molitor kolonelaren menpeko Iparreko Brigadan (Brigade Nord) zerbitzatu zuen, Ruanda-Urundi Alemaniako mugan operazioetan, eta 1916an Taborako guduan borrokatu zuen. Charles Tombeur ordezkatu zuen Force Publique-ko komandante gisa kanpainan 1917ko otsailean, eta 1917ko urriaren Mahengeko gudu garrantzitsuan Belgikako indarrak zuzendu zituen.

Gerraren ondoren Belgikara itzuli zenean, Aliatuen Renaniako okupazioan Belgikako armada okupatzailea zuzendu zuen. Osasun-arazoengatik erretiroa hartu zuen, eta 1929tik aurrera hainbat kargu ofizial bete zituen Kongoko enpresetan, Bas-Congo au Katangaeko tren konpainiako (BCK) kontseiluan, Ruanda-Urundiko burdinola konpainian eta Congoko abeltzaintza konpainian. 1933an, Alberto erregeak chevalier (zaldun) izendatu zuen, Lehen Mundu Gerran izan zuen rolaren aitortza gisa.

1940ean Belgika eta Frantzia erorita, Huyghé Borgoinan bizi zelarik, tokiko erresistentziako lider bihurtu zen. 1943an atxilotu zuten eta Fresneseko kartzelan atxikita egon zen, Paul-Émile Janson Belgikako lehen ministro ohiarekin batera, Buchenwaldeko kontzentrazio esparrura deportatu aurretik, non 1944an gaixotasun baten ondorioz hil zen.

 Erreferentziak 

 Kanpo estekak 

Kategoria:Lehen Mundu Gerrako biografiak
Kategoria:Belgikako militarrak
Kategoria:Belgikako noblezia
Kategoria:Bigarren Mundu Gerrako Erresistentziaren kideak
Kategoria:Kontzentrazio-esparru nazietan hildako jendea